भाषा को लेकर बॉलीवुड और दक्षिण भारतीय कलाकारों का टकराव काफी समय से चर्चा में है। दोनों ही तरफ के कई सितारे इसपर अपना बयान दे चुके हैं। अब अभिनेता आर माधवन ने भी इस बहस को लेकर अपनी प्रतिक्रिया दी है। माधवन इन दिनों अपनी फिल्म 'रॉकेट्री' का प्रचार कर रहे हैं। प्रचार के दौरान एक इंटरव्यू में माधवन ने अपनी दिल की बात कही है। बता दें कि माधवन दोनों ही इंडस्ट्री के लोकप्रिय सितारे हैं।
 क्या है माधवन की राय?
 इंडिया टुडे के एक इंटरव्यू में माधवन ने कहा कि जो फिल्में अच्छी लगेंगी उन्हें दर्शक अपनाएंगे, जो अच्छी नहीं लगेंगी, उसे वे खारिज कर देंगे। बात ये है कि अच्छी फिल्में बनें जो दर्शकों को सिनेमाघरों में खींच सकें। उन्होंने कहा, "पुष्पा, 'RRR' और 'KGF' जैसी फिल्मों ने अच्छा प्रदर्शन किया, तो वहीं 'भूल भुलैया 2' और 'द कश्मीर फाइल्स' भी अच्छी रहीं। हम एक ऐसे देश क्यों बन गए हैं जहां हर बात को खबर बनानी है? "
यह विवाद साउथ स्टार किच्चा सुदीप और बॉलीवुड स्टार अजय देवगन के बयानों से शुरू हुआ था। कन्नड़ स्टार ने सवाल किया था कि हिंदी राष्ट्रभाषा तो है नहीं, तो दक्षिण भारतीय फिल्मों के देशभर में रिलीज होने पर उन्हें पैन इंडिया क्यों कहा जाता है? इसके जवाब में अजय देवगन ने उनसे कहा कि हिंदी राष्ट्रभाषा है और रहेगी। इसके बाद इस विवाद में दोनों ही इंडस्ट्री के कई सितारों ने अपने बयान दिए।
 इस बहस में अब तक कई सितारे कूद चुके हैं। हाल ही में निर्देशक करण जौहर ने कहा था कि अगर 'KGF' जैसी फिल्म बॉलीवुड में बनी होती तो आलोचक उन्हें मार डालते। रोहित शेट्टी ने कहा कि दक्षिण भारतीय फिल्मों का हमेशा से रीमेक बनता आया है। यह कोई नई बात नहीं है। इससे बॉलीवुड खत्म नहीं होगा। बहस पर अक्षय कुमार ने कहा था कि वे अलग-अलग इंडस्ट्री नहीं है। इस तरह तो हमें अंग्रेजों ने बांटा था।
 आम बोलचाल में अक्सर हिंदी को देश की राष्ट्रभाषा बताया जाता है, लेकिन संवैधानिक तौर पर ये पूरी तरह से सही नहीं है। देश की कोई एक राष्ट्रभाषा नहीं है, बल्कि संविधान की आठवीं अनुसूची में शामिल सभी 22 भाषाएं राष्ट्रभाषा है।
 1 जुलाई को आएगी माधवन की 'रॉकेट्री'

भाषा को लेकर बॉलीवुड और दक्षिण भारतीय कलाकारों का टकराव काफी समय से चर्चा में है। दोनों ही तरफ के कई सितारे इसपर अपना बयान दे चुके हैं। अब अभिनेता आर माधवन ने भी इस बहस को लेकर अपनी प्रतिक्रिया दी है। माधवन इन दिनों अपनी फिल्म 'रॉकेट्री' का प्रचार कर रहे हैं। प्रचार के दौरान एक इंटरव्यू में माधवन ने अपनी दिल की बात कही है। बता दें कि माधवन दोनों ही इंडस्ट्री के लोकप्रिय सितारे हैं। क्या है माधवन की राय? इंडिया टुडे के एक इंटरव्यू में माधवन ने कहा कि जो फिल्में अच्छी लगेंगी उन्हें दर्शक अपनाएंगे, जो अच्छी नहीं लगेंगी, उसे वे खारिज कर देंगे। बात ये है कि अच्छी फिल्में बनें जो दर्शकों को सिनेमाघरों में खींच सकें। उन्होंने कहा, "पुष्पा, 'RRR' और 'KGF' जैसी फिल्मों ने अच्छा प्रदर्शन किया, तो वहीं 'भूल भुलैया दो' और 'द कश्मीर फाइल्स' भी अच्छी रहीं। हम एक ऐसे देश क्यों बन गए हैं जहां हर बात को खबर बनानी है? " यह विवाद साउथ स्टार किच्चा सुदीप और बॉलीवुड स्टार अजय देवगन के बयानों से शुरू हुआ था। कन्नड़ स्टार ने सवाल किया था कि हिंदी राष्ट्रभाषा तो है नहीं, तो दक्षिण भारतीय फिल्मों के देशभर में रिलीज होने पर उन्हें पैन इंडिया क्यों कहा जाता है? इसके जवाब में अजय देवगन ने उनसे कहा कि हिंदी राष्ट्रभाषा है और रहेगी। इसके बाद इस विवाद में दोनों ही इंडस्ट्री के कई सितारों ने अपने बयान दिए। इस बहस में अब तक कई सितारे कूद चुके हैं। हाल ही में निर्देशक करण जौहर ने कहा था कि अगर 'KGF' जैसी फिल्म बॉलीवुड में बनी होती तो आलोचक उन्हें मार डालते। रोहित शेट्टी ने कहा कि दक्षिण भारतीय फिल्मों का हमेशा से रीमेक बनता आया है। यह कोई नई बात नहीं है। इससे बॉलीवुड खत्म नहीं होगा। बहस पर अक्षय कुमार ने कहा था कि वे अलग-अलग इंडस्ट्री नहीं है। इस तरह तो हमें अंग्रेजों ने बांटा था। आम बोलचाल में अक्सर हिंदी को देश की राष्ट्रभाषा बताया जाता है, लेकिन संवैधानिक तौर पर ये पूरी तरह से सही नहीं है। देश की कोई एक राष्ट्रभाषा नहीं है, बल्कि संविधान की आठवीं अनुसूची में शामिल सभी बाईस भाषाएं राष्ट्रभाषा है। एक जुलाई को आएगी माधवन की 'रॉकेट्री'